CELEX: C2006/190/22
Language: da
Date: 2006-08-12 00:00:00
Title: Sag C-269/06: Sag anlagt den 15. juni 2006 — Kommissionen for De Europæiske Fællesskaber mod Oversættelsescentret for Den Europæiske Unions Organer (Oversættelsescentret)

12.8.2006   
            
            
               DA
            
            
               Den Europæiske Unions Tidende
            
            
               C 190/13
            
         Sag anlagt den 15. juni 2006 — Kommissionen for De Europæiske Fællesskaber mod Oversættelsescentret for Den Europæiske Unions Organer (Oversættelsescentret)
   (Sag C-269/06)
   (2006/C 190/22)
   Processprog: fransk
   Parter
   
      Sagsøger: Kommissionen for De Europæiske Fællesskaber (ved J.-F. Pasquier og D. Martin, som befuldmægtigede)
   
      Sagsøgt: Oversættelsescentret for Den Europæiske Unions Organer (Oversættelsescentret)
   Sagsøgerens påstande
   
               —
            
            
               Afgørelse truffet af Oversættelsescentret om ikke at indbetale arbejdsgiverbidraget til Fællesskabets pensionsordning annulleres.
            
         
               —
            
            
               Oversættelsescentret tilpligtes at betale sagens omkostninger.
            
         Søgsmålsgrunde og væsentligste argumenter
   Ifølge artikel 83a, stk. 2, i den nye tjenestemandsvedtægt skal »agenturer, der ikke modtager tilskud fra Den Europæiske Unions almindelige budget, [indbetale] de samlede bidrag, der er nødvendige til finansiering af pensionsordningen, til dette budget«.
   På det grundlag anmodede Kommissionen Oversættelsescentret om at indbetale de beløb, som svarer til arbejdsgivernes del af bidraget til pensionsordningen for 2005 og de foregående år, til budgettet.
   Oversættelsescentret afviste dette, idet det bestred at være et selvfinansierende agentur. Oversættelsescentret gør gældende, at det skal anses for et subventioneret agentur. Ifølge Kommissionen er det imidlertid ubestridt, at Oversættelsescentret ikke siden 1998 har modtaget driftstilskud fra Den Europæiske Unions almindelige budget, men alene et vederlag for dets ydelser i forbindelse det interinstitutionelle samarbejde inden for oversættelse.